wickkiey/tamil-wikipedia-markdown huggingface dataset:
# தலாசு பிராந்தியம்


**தலாஸ் பிராந்தியம்** (*Talas Region*, கிருகிசு மொழி :Талас облусу ) என்பது கிர்கிஸ்தானின் ஒரு மாகாணம் ( *ஒப்லாஸ்ட்* ) ஆகும். இதன் தலைநகரம் தலாஸ் நகரம். இதன் எல்லைகளாக மேற்கிலும், வடக்கிலும் கஜகஸ்தானின் ஜம்பில் பிராந்தியம், கிழக்கில் சுய் பிராந்தியம், தெற்கே ஜலால்-அபாத் பிராந்தியம், தென்மேற்கில் உஸ்பெகிஸ்தானின் விரல் அமைந்துள்ளது. இது பொதுவாக மேற்கு நோக்கி திறந்த U- வடிவ பள்ளத்தாக்கு ஆகும். இதன் வடக்கு பகுதி கிர்கிஸ் ஆலா-டூ மலைகளால் சூழப்பட்டுள்ளது. இது சூய் பிராந்தியத்தின் தெற்கு எல்லையாகவும் உள்ளது. கிழக்கு முனையில், தலாஸ் ஆலா-டூ மலை பிரிந்து தெற்கு எல்லையாக உள்ளது. தலாஸ் ஆறு பள்ளத்தாக்கின் மையப்பகுதி வழியாக பாய்கிறது. பிரதான நெடுஞ்சாலை (A361) கிழக்கிலிருந்து எட்மக் கணவாய் வழியாக நுழைகிறது (வானிலை காரணமாக குளிர்காலத்தில் மோசமானதாக மாறக்கூடியது) மேலும் இது பள்ளத்தாக்கிலிருந்து கஜகஸ்தானில் உள்ள தாராசுக்கு செல்கிறது. கைசில்-அடிரில் உள்ள பள்ளத்தாக்கின் வாய்க்கு அருகில், ஒரு சாலை வடக்கே தாராசை நோக்கி செல்கிறது, மற்றொன்று தெற்கே காரா-புரா கணவாய் வழியாக ஜலால்-அபாத் மாகாணம் வரை செல்கிறது. சுதந்திரத்திற்கு முன்பு பெரும்பாலான வர்த்தக தொடர்புகள் தாராசுடன் இருந்தன. வரலாற்று சிறப்புமிக்க தலாஸ் போர் இங்கு நிகழ்ந்தது.  

## அடிப்படை சமூக-பொருளாதார குறிகாட்டிகள்

- வேலைவாய்ப்பு உள்ளவர் தொகை: 95,300 (2008)
- பதிவுசெய்யப்பட்ட வேலையற்ற மக்கள் தொகை: 2,136 (2008)
- ஏற்றுமதி: 14.6 மில்லியன் அமெரிக்க டாலர்கள் (2008)
- இறக்குமதி: 193.3 மில்லியன் அமெரிக்க டாலர்கள் (2008)
- நேரடி அந்நிய முதலீடுகள்: 30,4 மில்லியன் அமெரிக்க டாலர்கள் (2008 இல்)

## புள்ளிவிவரங்கள்
2009 ஆம் ஆண்டு நிலவரப்படி, தலாஸ் பிராந்தியத்தில் ஒரு நகரம், ஒரு நகர்ப்புற வகை குடியேற்றம் மற்றும் 90 கிராமங்கள் உள்ளன. இதன் மக்கள் தொகை, 2009 ஆம் ஆண்டு மக்கள் தொகை மற்றும் வீட்டுவசதி கணக்கெடுப்பின்படி, 219.6 ஆயிரம் (கணக்கிடப்பட்ட உண்மையான மக்கள் தொகை) அல்லது 226.8 ஆயிரம் (தோராய மக்கள் தொகை) ஆகும். 2020 ஆம் ஆண்டின் தொடக்கத்தில் பிராந்தியத்தின் மதிப்பிடப்பட்ட மக்கள் தொகை 267,360 ஆகும்.  
## தலாஸ் மாவட்டங்கள்
தலாஸ் பிராந்தியம் நிர்வாக ரீதியாக 4 மாவட்டங்களாக பிரிக்கப்பட்டுள்ளது:  
| **பாக்கே-அட்டா மாவட்டம்** | பாக்கே-அடா |
| --- | --- |
| **காரா-புரா மாவட்டம்** | கைசில்-அடீர் |
| **மனஸ் மாவட்டம்** | போக்ரோவ்கா |
| **தலாஸ் மாவட்டம்** | மனஸ் |
# கோகியோ


**கோகியோ** *(Gokyo)* நேபாள நாட்டின் இமயமலையில் உள்ள சோலுகும்பு மாவட்டத்தில் இருக்கும் கோக்கியோ ரி மலையடிவாரத்தில் அமைந்துள்ள ஒரு சிறிய கிராமமாகும். தூத் போகாரி என்று அழைக்கப்படும் மூன்றாவது கோகியோ ஏரியின் கிழக்கு கரையில் இக்கிராமம் அமைந்துள்ளது. கோகியோ கடல் மட்டத்திலிருந்து 4,750 மீட்டர் அதாவது 15,584 அடி உயரத்தில் அமைந்துள்ளது. நேபாளம் மற்றும் உலகில் மிக உயர்ந்த உயரத்தில் அமைந்திருக்கும் குடியிருப்புகளில் கோகியோவும் ஒன்றாகும். ஏறக்குறைய இக்கிராமத்திலுள்ள அனைத்து கட்டிடங்களும் மலையேறுபவர்களுக்கு விருந்தினர் மாளிகைகளாகப் பயன்படுகின்றன. இக்கிராமத்தில் வசிக்கும் மக்கள் குளிர்காலத்தில் கிராமத்தை விட்டு வெளியேறி நம்சே பசார் போன்ற கீழ்மட்டத்திலுள்ள பிற கிராமங்களுக்குச் செல்கின்றனர். கூகிள் எர்த் இணையதளத்தில் 27°57′16″வடக்கு 86°41′43″கிழக்கு. என்ற அடையாளத்தில் கோகியோ கிராமம் சிறப்பாகப் பார்க்கப்படுகிறது. கிராமத்திற்கு தென்கிழக்கில் சார்ச்சுங் என்றொரு கிராமம் உள்ளது.  

1995 ஆம் ஆண்டில் சம்பவித்த ஒரு பனிச்சரிவில் 17 வெளிநாட்டவர்கள் (13 சப்பானியர்கள், இரண்டு கனடியர்கள், ஒரு ஐரிசு பெண் மற்றும் ஒரு செருமனியர்) உட்பட 42 பேர் கொல்லப்பட்டனர். முந்தைய வாரத்தில் வங்காள விரிகுடாவில் ஏற்பட்ட சூறாவளியால் மலைச்சரிவில் 6 அடி அளவுக்கு பனி அதிகாமாக வீசப்பட்டு பனிச்சரிவு அபாயம் கணிசமாக அதிகரித்தது.
# நடுவண் அரசு அதிகார வரம்பின் கீழ் உள்ள மாவட்டங்கள்


**நடுவண் அரசு அதிகார வரம்பின் கீழ் உள்ள மாவட்டங்கள்** (*Districts under Central Government Jurisdiction*, தாஜிக் மொழி : *Ноҳияҳои тобеи ҷумҳурӣ* ) என்பது தஜிகிஸ்தானில் உள்ள ஒரு பிராந்தியம் ஆகும். இதில் 9 மாவட்டங்கள் மற்றும் 4 மாவட்ட அளவிலான நகரங்கள் உள்ளன. இவை நேரடியாக நடுவண் நிர்வாகத்தின் கீழ் உள்ளன. தஜிகிஸ்தானின் தலைநகரான துசான்பே, நடுவண் அரசு அதிகார வரம்பின் கீழ் உள்ள மாவட்டங்களால் சூழப்பட்டுள்ளது. என்றாலும் அதன் ஒரு பகுதியாக இல்லை. இப்பகுதி 28,500 சதுர கிலோமீட்டர் பரப்பளவைக் கொண்டுள்ளது, மொத்த மக்கள் தொகை 2,165,900 (2020) ஆகும். 2010 ஆம் ஆண்டில் மாவட்டங்களின் இன அமைப்பானது 85% தாஜிக்குகள் மற்றும் 11.7% உஸ்பெக்கியர் ஆகும்.  

## வரலாறு
நடுவண் அரசு அதிகார வரம்பின் கீழ் உள்ள மாவட்டங்கள் 1955 ஆம் ஆண்டில் கலைக்கப்பட்ட முன்னாள் மாகாணமான கர்ம் ஒப்லாஸ்ட்டின் பெரும்பகுதியை உள்ளடக்கியது. இவை முன்பு **கரோடெஜின் பிராந்தியம்** என்று அழைக்கப்பட்டது.  

## நிர்வாக பிரிவுகள்
நடுவண் அரசு அதிகார வரம்பின் கீழ் உள்ள மாவட்டங்கள் 9 மாவட்டங்களையும் 4 மாவட்ட அளவிலான நகரங்களையும் உள்ளடக்கியது. அவை வஹதத், துர்சுன்சோடா, ஹிசோர் மற்றும் ரோகுன் . மாவட்டங்கள் ஆகும்.
# தஜிகிஸ்தானின் பிராந்தியங்கள்

தஜிகிஸ்தான் பிராந்தியப் பிரிவுகள்  

- ஒரு தன்னாட்சி பிராந்தியம் ( தாஜிக் மொழி : мухтор, viloyati mukhtor )
- இரண்டு பிராந்தியங்கள் ( தாஜிக் மொழி : вилоятҳо, viloyatho பாரசீக மொழி: ولایتها‎), sing. தாஜிக் மொழி : вилоят, viloyatو பாரசீக மொழி: ولایت‎, உருசிய மொழி : oblast )
- நடுவண் அரசு அதிகார வரம்பின் கீழ் உள்ள மாவட்டங்கள்
- துசான்பே, தலைநகரம்.

| 1 | சுக்ட் பிராந்தியம் | ''Вилояти Суғд
Viloyati Sughd'' | டி.ஜே.-எஸ்.யூ | குஜந்த் | 25,400 | 1,871,979 | 2,233,550 | 2,658,400 |  |
| --- | --- | --- | --- | --- | --- | --- | --- | --- | --- |
| 2 | நடுவண் அரசு அதிகார வரம்பின் கீழ் உள்ள மாவட்டங்கள் | ''Ноҳияҳои тобеи ҷумҳурӣ
Nohiyahoi tobei jumhurī'' | - | துசான்பே | 28,600 | 1,337,479 | 1,722,908 | 2,120,000 |  |
| 3 | கட்லான் பிராந்தியம் | ''Вилояти Хатлон
Viloyati Khatlon'' | டி.ஜே-கே.டி. | குர்கொண்டெப்பா | 24,800 | 2,150,136 | 2,677,251 | 3,274,900 |  |
| 4 | கோர்னோ-படாட்சன் தன்னாட்சி மாகாணம் <sup>1</sup> | ''Вилояти Мухтори Кӯҳистони Бадахшон
Viloyati Mukhtori Kūhistoni Badakhshon'' | டி.ஜே-ஜிபி | கோருக் | 64,200 | 206,004 | 205,949 | 226,900 |  |
| - | துசான்பே | ''Душанбе
Dushanbe'' | - | துஷன்பே | 124.6 | 561,895 | 724,844 | 846,400 | } |
<sup>1</sup> தாஜிக்கிலிருந்து நேரடி மொழிபெயர்ப்பு Kuhistoni Badakhshon Autonoumous Region, ஆனால் உருசிய மொழியிலிருந்து மொழிபெயர்க்கப்பட்ட பெயர் பொதுவாக ஆங்கிலத்தில் பயன்படுத்தப்படுகிறது.  

ஒவ்வொரு பிராந்தியமும் மாவட்டங்களாக ( *nohiya* அல்லது *rayon* ) பிரிக்கப்படுகின்றன, அவை மேலும் *ஜாமோட்டுகள்* (முழுப்பெயர் *jamoati dehot* ), பின்னர் கிராமங்கள் / குடியேற்றங்கள் ( *deha* ) என *பிரிக்கப்படுகின்றன* . தஜிகிஸ்தானில் மொத்தம் 58 (தலைநகர் துஷான்பேவின் 4 மாவட்டங்கள் உட்படாமல்) உள்ளன.
# ஜி. ரோஹினி



**கோர்லா ரோஹினி** (பிறப்பு: ஏப்ரல் 14, 1955) ஒரு முன்னாள் இந்திய நீதிபதியும் மற்றும் தற்போது இந்தியாவில் பிற்படுத்தப்பட்ட வகுப்பினரின் வகைகளை விசாரிக்கும் அரசாங்க ஆணையத்தின் தலைவராகவும் உள்ளவர் ஆவார். டெல்லி உயர்நீதிமன்றத்தின் முதல் பெண் தலைமை நீதிபதியாக இருந்த இவர், ஆந்திர மாநில உயர்நீதிமன்றத்தில் நீதிபதியாகவும் பணியாற்றினார்.  

## ஆரம்ப கால வாழ்க்கை
ஜி. ரோஹினி ஏப்ரல் 14, 1955 அன்று இந்தியாவின் ஆந்திராவில் விசாகப்பட்டினத்தில் பிறந்தார். அவர் உஸ்மானியா பல்கலைக்கழகத்தில் அறிவியலில் இளங்கலைப் பட்டமும், விசாகப்பட்டினத்தின் ஆந்திர பல்கலைக்கழக சட்டக் கல்லூரியில் சட்டமும் முடித்தார் .  

## தொழில்

### வழக்கு
ஜி. ரோஹினி ஆந்திராவில் வழக்கறிஞராக தனது வாழ்க்கையைத் தொடங்கினார். 1980ஆம் ஆண்டில் மூத்த வழக்கறிஞர் கோகா ராகவா என்பவரிடம் உதவியாளராகப் பணிபுரிந்தார். ஒரு வழக்கறிஞராக, அவரது செயல்முறைகள் ஆந்திர மாநிலத்தில் உள்ள நீதிமன்றங்களில் நிர்வாக மற்றும் குடிமை வழக்குகளில் விஷயங்களில் கவனம் செலுத்தினார். பெண் குழந்தை மற்றும் உழைக்கும் பெண்களின் பாதுகாப்பு தொடர்பான பிரச்சினைகளிலும் அவர் பணியாற்றினார். அவர் ஒரு நிருபராக சட்டப் பத்திரிகையிலும் ஈடுபட்டார். 1985 ஆம் ஆண்டில் ஆந்திரப் பிரதேச சட்ட இதழ்களின் நிர்வாக ஆசிரியராகப் பணியாற்றினார்.  

### நீதிபதி, ஆந்திர மாநில உயர் நீதிமன்றம்
ஜி. ரோஹினி ஆந்திர மாநில உயர்நீதிமன்றத்தில் 25 ஜூன் 2001 அன்று கூடுதல் நீதிபதியாக நியமிக்கப்பட்டார், மேலும் ஜூலை 31, 2002 அன்று நிரந்தர நீதிபதியாக ஆனார். அவர் நீதிபதி என்.வி.ரமணாவுக்குப் பின் வந்தார்.  

டெல்லி உயர்நீதிமன்றத்தில் நீதிபதியாக இருந்த காலத்தில், ஜி. ரோகிணி அரசியலமைப்புச் சட்டத்தின் குறிப்பிடத்தக்க கேள்விகள் தொடர்பான பல வழக்குகளில் நீதிபதியாக இருந்தார், அதாவது தேசிய நிர்வாகம் தொடர்பாக மாநில மற்றும் மத்திய அதிகாரத்தைப் பிரிப்பது தொடர்பான மோதல்கள். டெல்லியின் தலைநகரம், உடனடி செய்தியிடல் தளங்களில் தனியுரிமைக்கான உரிமை, மற்றும் பொது மின் விநியோக நிறுவனங்களின் தணிக்கை இந்திய கம்ப்ரோலர் மற்றும் ஆடிட்டர் ஜெனரல். ஜனவரி 2020 இல், இந்த பணியை முடிக்க ஆணையம் அதன் எட்டாவது கால அவகாசத்தைப் பெற்றது, இப்போது ஒரு அறிக்கை 2020 ஜூலை 31 அன்று வரவிருக்கிறது .
# இந்தியக் காட்டுப்பன்றி

**உயிரியல் வகைப்பாடு**

| முச்சொல் பெயரீடு |  |
| --- | --- |
| திணை: | விலங்கு |
| தொகுதி: | முதுகுநாணி |
| வகுப்பு: | பாலூட்டிகள் |
| வரிசை: | ஆர்டியோடேக்டைலோ |
| குடும்பம்: | சுயிடே |
| பேரினம்: | *சுசு* |
| சிற்றினம்: | <div>*சு.&nbsp;சுகோரொபா*</div> |
| துணைச்சிற்றினம்: | <div>***சு. சு. கிரிசுடேட்டசு***</div> |
| **<span>*சுசு சுகொரொபா கிரிசுடேட்டசு*</span>**
வாக்நெர், 1839 |  |
| <div>
<div><small>சிற்றின ஒற்றுமை</small></div>

* <small>*அப்பினிசு* (கிரே, 1847)</small>
* <small>*அய்போமசு* (கிரே, 1868)</small>
* <small>*அய்போமசு* (காட்ஜ்சன், 1842)</small>
* <small>*பெங்காலென்சிசு* (பிளைத், 1860)</small>
* <small>*இண்டிகசு* (கிரே, 1843)</small>
* <small>*இசுனொடசு* (கிரே, 1868)</small>
* <small>*இசுனோடசு* (காட்ஜ்சன், 1842)</small>
* <small>*ஜீப்படசு* (மில்லர், 1906)</small>
* <small>*டைபிகசு* (லைடெக்கர், 1900)</small>
* <small>*ஜீலொன்செசு* (பிளைத், 1851)</small>
</div> | } |
**இந்தியக் காட்டுப்பன்றி** *(Indian boar)(சுசு சுகோரொபா கிரிசுடேட்டசு),* **அந்தமான் பன்றி** என்றும் மவ்பின் **பன்றி** என அழைக்கப்படுவது காடுகளில் காணப்படும் பன்றியின் கிளை இனமாகும். இவை இந்தியா, நேபாளம், மியான்மர், மேற்கு தாய்லாந்து மற்றும் இலங்கை பகுதிகளில் காணப்படுகிறது.  

இந்தியப் பன்றி அதன் ஐரோப்பிய இனத்திலிருந்து தலையிலிருந்து கீழ் உடல் வரை அதன் பின்பகுதி வரை உள்ள பிடரி மயிர் பெரியது, கூர்மையானது. இறுக்கமான மண்டை ஓடு, அதன் சிறிய, கூர்மையான காதுகள் இலகுவான உடலமைப்பால் வேறுபடுகிறது. இது ஐரோப்பிய வடிவத்தை விட உயரமானது; இதன் பின்புற முட்கள் மிகவும் வளர்ந்தவை. முதிர்வடைந்த பன்றி தோள்பட்டை உயரமும் (வங்காளத்தில் ஒரு பன்றி 38 அங்குலங்களை எட்டியுள்ளது) மற்றும் உடல் நீளம் ஐந்து அடியுடன் எடையானது வரை இருக்கும்.  

இந்தியாவில் இந்த பன்றி மனிதர்களுடன் மேல் பேலியோலிதிக் காலத்திலிருந்தே தொடர்பு கொண்டுள்ளது. இது பழமையான பீம்பேட்டகா பாறை வாழிடங்களில் உள்ள குகை ஓவியம் மூலம் தெரியவருகின்றது. வேத புராணங்களில் சில சமயங்களில் காணப்படுகிறது. பிரம்மத்தில் உள்ள ஒரு கதையில், இந்திரன் அசுரர்களின் புதையலைத் திருடிய பன்றியைக் கொன்று, அதன் சடலத்தை விஷ்ணுவிடம் கொடுத்து, அதைத் தெய்வங்களுக்குப் பலியாகக் கொடுக்கிறான். சர்க சம்ஹிதா கதையின் மறுவடிவமைப்பில், பன்றி பிரஜாபதியின் வடிவமாக விவரிக்கப்படுகிறது. மேலும் பூமியை முதன்மை நீரிலிருந்து உயர்த்திய பெருமைக்குரியது. இராமாயணம் மற்றும் புராணங்களில், விஷ்ணுவின் அவதாரமான வராக அவதாரமாகச் சித்தரிக்கப்படுகிறது.
# சிமாஜி அப்பா


**சிமாஜி அப்பா** (Chimaji Appa) அல்லது பாவ் என்று அழைக்கப்படும் **சிமாஜி பல்லால்** (Chimaji Ballal) (1707–1740), பாலாஜி விஸ்வநாத் பட்டின் மகனும், மராட்டியப் பேரரசின் பாஜிராவ் பேஷ்வாவின் தம்பியுமாவார். சிமாஜி ஒரு திறமையான இராணுவத் தளபதியாக இருந்தார், அவர் இந்தியாவின் மேற்கு கடற்கரையை போர்த்துகீசிய ஆட்சியில் இருந்து விடுவித்தார். சிமாஜியின் தொழில் வாழ்க்கையின் மிக உயர்ந்த அம்சம் போர்த்துகீசியர்களின் பிடியிலிருந்து வசாய் கோட்டையை கைப்பற்றியதாகும். இவர் மராட்டிய சாம்ராஜ்யத்திற்கான மூலோபாயத்தை இயக்குவதாக அறியப்பட்டார். மேலும் பாஜிராவின் அனைத்து போர்களையும் இவரே திட்டமிடுவார்.  

## போர்த்துகீசியர்களுக்கு எதிராக மராத்தியப் போர்
உள்ள பேஷ்வா நினைவிடத்தின் ஒரு பகுதி]]  
சிமாஜி அப்பா தனது ஆற்றலை மேற்குத் தொடர்ச்சி மலையை நோக்கி குவித்தார். போர்த்துக்கல்லின் வட இந்திய மாகாண அரசாங்கத்தின் தலைநகராக இருந்ததால், வசாய் கோட்டையை (முன்பு சிமாஜி அப்பாவின் சமாதியும் அவரது மனைவி அன்னபூர்ணதேவி ( [[உடன்கட்டை ஏறல்|உடன்கட்டை ஏறியவர்)]]  
சிமாஜி இரக்மாபாய் (பெத்தே குடும்பம்) என்பவரை மணந்தார். அகமது ஷா துரானிக்கு எதிரான வரலாற்று சிறப்புமிக்க மூன்றாம் பானிபட் போரில் மராட்டிய படைகளை வழிநடத்திய சதாசிவராவ் பாவ் என்று பிரபலமாக அறியப்பட்ட ஒரு மகன் இவர்களுக்கு இருந்தார். சதாசிவராவ் பிறந்த சிறிது காலத்திலேயே இரக்மாபாய் இறந்தார்.
# மத்திய ஆசியக் காட்டுப்பன்றி

**உயிரியல் வகைப்பாடு <span></span>**

| முச்சொல் பெயரீடு |  |
| --- | --- |
| திணை: | விலங்கு |
| தொகுதி: | முதுகுநாணி |
| வகுப்பு: | பாலூட்டிகள் |
| வரிசை: | ஆர்டியோடேக்டைலா |
| குடும்பம்: | சூயிடே |
| பேரினம்: | *சுசு* |
| சிற்றினம்: | <div>*சு.&nbsp;சுகோரொபா*</div> |
| துணைச்சிற்றினம்: | *சு. சு. டேவிடி* |
| <span>*சுசு சுகோரொபா டேவிடி*</span>
குரோவ்சு, 1981 | } |
**மத்திய ஆசியக் காட்டுப்பன்றி**  (*சுசு சுகோரொபா டேவிடி*) என்பது தென்கிழக்கு ஈரான், பாக்கித்தான் மற்றும் வடமேற்கு இந்தியா உள்ளிட்ட நாடுகளில் காணப்படும் காட்டுப்பன்றியாகும். இதன் பிடரிமயி மெல்லிய நீளமாகும்.
# வி. கே. நீலாராவ்

**வி. கே. நீலாராவ்** (**V. K. Neelarao**). சௌராட்டிர மொழி அறிஞரும், சௌராட்டிரா மொழி நாடகம் மற்றும் திரைப்பட இயக்குநரும், சௌராட்டிரா மொழி பத்திரிகையாளரும், இசை அமைப்பாளரும் ஆவார். இவர் **நொவ்ரோகோன்?** மற்றும் ** “ஹெட்டெ ஜொமை** (அசட்டு மாப்பிள்ளை) (**Hedde Jamoi**) எனும் முழு நீள சௌராட்டிர மொழி திரைப்படங்களுக்கு கதை, வசனம், பாடல்கள், இசை அமைத்தும், இயக்கியும் வெளியிட்டார்.  
பின்னர் பரமக்குடி, பாளையம்கோட்டை, சேலம், சென்னை, தஞ்சாவூர், கும்பகோணம் போன்ற ஊர்களில் உள்ள திரையரங்குகளிலும் திரையிட்டார்.  

இவர் மேலும் **சொவ்னோ** (கனவு), **நொவ்வோ ஜிவ்வனம்** (புது வாழ்க்கை), **ஶ்ரீமதி ஹொராடு** (ஶ்ரீமதியின் கல்யாணம்), ஶ்ரீமன்நாயகி தேவுன், **சொக்கட் தின்னு** (நல்ல நாள்), **திவோ ஹொராட்** (இரண்டாம் திருமணம்), **ஹொவ்ரோ கோன்** (மாப்பிள்ளை யார்) மேடை நாடகங்களை எழுதி, இயக்கினார்.  

மேலும் இவர் நடனகோபாலநாயகி சுவாமிகள் மற்றும் வேங்கடசூரி சுவாமிகள் ஆகியோரின் சௌராட்டிர மொழி மற்றும் தமிழ் கீர்த்தனைகளை இசை அமைத்து பாடியதுடன், இசைத் தட்டுகளாகவும் வெளியிட்டுள்ளார்.  

மேலும் இவர் சௌராட்டிர மொழியின் வளர்ச்சிக்காக **சுரீத்** (SURITH) எனும் சௌராட்டிரா சமூக மாத இதழின் பதிப்பாசிரியராக, சௌராட்டிரம் மற்றும் தமிழ் மொழிகளில் 1979 முதல் 1999 முடிய இருபதாண்டுகள் வெளியிட்டார்.
# மோதகம்


**மோடக்/மோதகம்** *(Modak)* (மராத்தி: मोदक; Japanese; சப்பானிய மொழி: 歓 喜 団) என்பது பல இந்திய மாநிலங்கள் மற்றும் கலாச்சாரங்களில் பிரபலமான ஒருவகையான இந்திய இனிப்பு உணவாகும். இந்து புராணங்களின்படி, இது விநாயகரின் விருப்பமான உணவுகளில் ஒன்றாகக் கருதப்படுகிறது. எனவே விநாயகர் பூஜையின் போது பயன்படுத்தப்படுகிறது. மோடக்கின் உட்புறத்தில் புதிதாக அரைக்கப்பட்ட தேங்காய் மற்றும் வெல்லம் கொண்டு நிரப்பப்படுகிறது. இதன் வெளிப்புற மென்மையான ஓடானது அரிசி மாவு அல்லது கோதுமை, மைதா மாவு கலந்து தயாரிக்கப்படுகிறது.  

மோடக்கினை வறுத்தோ அல்லது வேகவைத்தோ தயாரிக்கலாம். வேகவைத்த மோடக் (*உக்டிச் மோடக்*) பெரும்பாலும் நெய்யுடன் சூடாக உண்ணப்படுகிறது.  

## பெயர் வேறுபாடுகள்

இது மராத்தி, கொங்கணி மற்றும் குஜராத்தி மொழிகளில் *மோடக்* (मोदक) என்று அழைக்கப்படுகிறது; கன்னடத்தில் மோதகா என்றும், தமிழ் மற்றும் மலையாளத்தில் *மோதகம்* அல்லது *கொழுக்கட்டை என்றும்* தெலுங்கில் *குடுமு* என்றும் அழைக்கப்படுகிறது.  

## மத முக்கியத்துவம்
மோடக் இந்து தெய்வமான விநாயகரின் விருப்பமான இனிப்பாகக் கருதப்படுகிறது.  
|-  
| வறுத்த மோடக்  
| வேகவைக்கப்படுவதற்குப் பதிலாக எண்ணெய்யில் ஆழமாக வறுத்தெடுக்கவும். வறுக்கப்படும் மோடக் நீண்ட நேரம் கெட்டுப்போகாமல் மாறுபட்ட சுவையுடன் இருக்கும்.  
|-  
| மாவா மோடக்  
| பொதுவாகக் கடைகளில் கிடைக்கின்றன. முற்றிலும் கோவாவிலிருந்து தயாரிக்கப்படுகின்றன. இவை பிஸ்தா, ஏலக்காய், சாக்லேட் மற்றும் பாதாம் ஆகியவற்றில் ஏதேனும் ஒன்று கலந்து தயாரிக்கப்படுகின்றன.  
|}  

## மாடம்
# பெரோபோரான்

**பெரோபோரான்** *(Ferroboron)* FeB என்ற மூலக்கூற்று வாய்ப்பாட்டால் விவரிக்கப்படும் ஒரு கலப்புலோகமாகும். இரும்பும் போரானும் சேர்க்கப்பட்டு இந்த பெரோகலப்புலோகம் உருவாக்கப்படுகிறது. பெரும்பாலும் இரும்புடன் 17.5% முதல் 20% வரையிலான போரான் சேர்க்கப்பட்டு தயாரிக்கப்படும் இக்கலப்புலோகம் போரான் எஃகு தயாரிப்பில் பயன்படுத்தப்படுகிறது.  

}}
# ரியாத் மாகாணம்



**ரியாத் பிராந்தியம்** (*Riyadh Province*, **' ) அதிகாரப்பூர்வமாக **ரியாத் மாகாணத்தின் எமிரேட்** என்றும் அழைக்கப்படும் **ரியாத் மாகாணம்''' என்பது சவூதி அரேபியாவின் ஒரு பிராந்தியம் ஆகும். இது நாட்டின் மையத்தில் அமைந்துள்ளது. இதன் பரப்பளவு 404,240&nbsp;கி.மீ² ஆகும். 2017 ஆம் ஆண்டில் இது 8,216,284 மக்கள்தொகையுடன் இருந்தது. இது பரப்பளவு மற்றும் மக்கள் தொகை ஆகியவற்றின் அடிப்படையில், முறையே கிழக்கு மாகாணம் மற்றும் மக்கா மாகாணத்துக்கு அடுத்து, இரண்டாவது பெரிய பிராந்தியமாகும். மாகாணத்தின் தலைநகரான கவர்னரேட்டாக ரியாத் கவர்னரேட் உள்ளது. இது பிராந்திய இராச்சியத்தின் தலைநகரான ரியாத்தின் பெயரைக்கொண்டுள்ளது. இது பிராந்தியத்திலும் இராச்சியத்திலும் அதிக மக்கள் தொகை கொண்ட நகரமாக உள்ளது. இப்பிராந்தியத்தின் மக்கள் தொகையில் மூன்றில் இரண்டு பங்கிற்கும் சற்று குறைவாகன மக்கள் ரியத் நகரத்திற்குள் வசிக்கிறனர்.  

இப்பிராந்தியத்தில் உள்ள பிற நகரங்களாக அல் காட், சுல்பி மற்றும் மஜ்மா ஆகியவை உள்ளன. பிராந்தியத்தின் ஏறத்தாழ பாதி பகுதி பாலைவனமாகும். மேலும் இது ராஜ்யத்தின் பிற பிராந்தியங்களை மட்டுமே எல்லையாகக் கொண்டுள்ளது; இதற்கு சர்வதேச எல்லைகள் இல்லை. இப்பிராந்தியத்தின் எல்லைகளாக, வடக்கிலிருந்து கடிகார சுற்றில், கிழக்கு மாகாணம், நஜ்ரான் பிராந்தியம், 'ஆசிர் பிராந்தியம், மக்கா பிராந்தியம், மதீனா பிராந்தியம், அல்-காசிம் பிராந்தியம் போன்றவை உள்ளன. இது இராச்சியத்தின் கடற்கரை இல்லாத 7 பிராந்தியங்களில் ஒன்றாகும்.  

## மக்கள் தொகை
1992 முதல் மக்கள் தொகை வளர்ச்சி:  

## உட்பிரிவுகள்
ரியாத் நகராட்சியைத் தவிர, இப்பகுதி 19 கவர்னரேட்டுகள் (முஹாபாசாத்) மற்றும் 1 துணை கவர்னரேட்டுகளாக (மார்கஸ்) பிரிக்கப்பட்டுள்ளது:  

- லயலா
- 'அஃபிஃப்
- அல்-துவாத்மி
- அல்-காட்
- அல்-குவேய்யா
- அல்-ஹரீக்
- அல்-சாய்
- அல் மஜ்மா
- அல்-முசாஹ்மியா
- அல்-சுலாயில்
- த்ருமா
- திர்ய்யா
- ஹாட் பனி தமீம்
- ஹுரைமிலா
- ரிமா
- ஷாக்ரா
- தாடிக்
- வாடி அட்-தவாசீர்
- சுல்பி சிட்டி
- ரியாத் நகராட்சியுடன் நேரடியாக இணைக்கப்பட்டுள்ள மராட்டின் துணை கவர்னரேட் (*markaz*) .
- யாப்ரின்
# அங்கமல்லி பன்றி


**அங்கமல்லி பன்றி** *(Ankamali Pig)* என்ற பன்றி இனம் இந்தியா<nowiki/>வின் கேரளா மாநிலத்தில் காணப்படும் உள்நாட்டுப் பன்றி வகையாகும்.. நோயினைத் தாங்கி வளரும் தன்மை, குறைந்த அளவு கொழுப்பு காரணமாக கேரளாவில் இவை பிற பன்றிகளைவிட உணவு தேர்வில் முதலிடம் வகிப்பையாக உள்ளது. தருவிக்கப்பட்ட வெளிநாட்டுப் பன்றிகளுடன் கலப்புச் செய்து பிற கலப்பின பன்றிகள் தோற்றுவிக்கப்படுவதால், இந்தியாவின் கேரளாவினைச் சார்ந்த இந்த நாட்டு கருப்பு பன்றி இப்போது அழிவிற்கு இலக்கான சிற்றினமாகக் கருதப்படுகிறது.
# சதாசிவராவ் பாவ்



**சதாசிவராவ் பேஷ்வா** (Sadashivrao Peshwa) (3 ஆகத்து 1730 - 14 சனவரி 1761) இவர் முதலாம் பாஜிராவின் இளைய சகோதரரான சிமாஜி அப்பா என்பவருக்கும் இரக்மாபாய் (பெத்தே குடும்பம்) என்பவருக்கும் மகனாவார். மேலும் பாஜிராவ் பேஷ்வாவின் மருமகனுமாவாவார். இவர் மூன்றாவது பானிபட் போரில் மராட்டிய இராணுவத்தின் தளபதியாகப் பணியாற்றினார்.  

## ஆரம்ப கால வாழ்க்கை
சதாசிவராவ், பேஷ்வா பாஜி ராவின் சகோதரர் சிமாஜி அப்பாவின் மகனாக புனேவில் பிறந்தார். இவரது தாயார் இரக்மாபாய் இவர் பிறந்த ஒரு மாதத்திலேயே இறந்துவிட்டார். இவரது தந்தை இவரது பத்து வயதில் இறந்தார். இவரை இவரது பாட்டி இராதாபாய் மற்றும் இவரது அத்தை காசிபாய் ஆகியோர் கவனித்துக் கொண்டனர். இவர் சாத்தாராவில் கல்வி கற்றார்.  

## முதல் போர்
பாராமதியின் பாபுஜி நாயக் மற்றும் அக்கல்கோட்டின் பதே சிங் போன்சுலே ஆகியோருக்கு எதிராக இவர் 1746 இல் கர்நாடகாவில் தனது முதல் போரை மேற்கொண்டார். தனது அரசியல் ஆலோசகர்களாக இருந்த மஹாதோபா புரந்தரே மற்றும் சாகரம் பாபு ஆகியோருடன் இவர் 1746 திசம்பர் 5 ஆம் தேதி புனேவிலிருந்து படைகளுடன் சென்றார். இந்தப் போர் மே 1747 வரை பெரும்பாலும் மேற்கு கர்நாடக பிராந்தியத்தில் தொடர்ந்தது. சனவரி 1747 இல் கோலாப்பூருக்கு தெற்கே அஜ்ராவில் தனது முதல் போரில் வெற்றி பெற்றார். சவ்னூரின் நவாப் தண்டிக்கப்பட்டார், பகதூர் பெண்டாவின் கோட்டை கைப்பற்றப்பட்ட. மேலும் கிருஷ்ணா மற்றும் துங்கபத்ரா ஆறுகளுக்கு இடையிலான பகுதிகளுக்கு வரி விதிக்கப்பட்டது. இந்தப் போரில் அனைவரும் சேர்ந்து 36 பர்கானாக்களை கைப்பற்றினர்.  

## உத்கீர் போர்
ஐதராபாத் நிசாமை பலவீனப்படுத்திய உத்கீர் போரை இவர் வெற்றிகரமாக வழிநடத் தௌலதாபாத் கோட்டையை வென்றார்.  

## மூன்றாம் பானிபட் போர்

மராட்டியக் கூட்டமைப்பு 1760 இல் அதன் உச்சத்தில் (மஞ்சள் பகுதிகள்)]]  
மூன்றாம் பானிபட் போர் 14 சனவரி 1761ல்தில்லிக்கு வடக்கே 60மைல் (97கி.மீ) தொலைவில் பானிபட் என்ற இடத்தில் மராட்டிய பேரரசின் வடக்கு படைக்கும், ஆப்கானிஸ்தான் மன்னர் அகமது சா அப்தாலிக்கும் இடையில் நடந்தது.  

ஆப்கானியர்களுக்கு எதிரான இப்போரில் இராசபுத்திரப் படைகளும், சீக்கியப் படைகளும் மராட்டியப் படைகளுக்கு உதவ முன் வரவில்லை. எனவே மராத்தியப் படைகள் தோல்வி கண்டது. ஆப்கானியர்களின் வெற்றி இந்திய வரலாற்றில் ஒரு பெரும் திருப்புமுனையாக அமைந்தது.  

சனவரி 1760 இல், அகமது ஷா துரானிபஞ்சாப் பகுதியை ஆக்கிரமித்து அதை கைப்பற்றியிருந்தார். பஞ்சாபை கைப்பற்றுவதற்கானப் போரில் துரானி கடுமையான ஆரம்ப இழப்புகளை எதிர்கொண்டாலும் இறுதியில் இறுதியில் மராத்திய இராணுவம் தோற்கடிக்கப்பட்டது. சதாசிவராவின் மருமகனும், நானாசாகேப் பேஷ்வாவின் வாரிசுமான விசுவாசராவ் இப்போரில் போரில் சம்பவ இடத்திலேயே இறந்தார். விசுவாசராவின் மரணம் அவரது துருப்புக்களின் மன உறுதியை குறைத்தது. பாவின் படைகளின் குழப்பத்தையும் பலவீனத்தையும் சாதகமாக்க துரானி தாக்கினார். பாவ் எதிர் தாக்குதல் நடத்தினார், ஆனால் மற்றும் மீதமுள்ள வீரர்கள் கொல்லப்பட்டனர். இப்போரில் சதாசிவராவ் இறந்துவிட்டார் என்று கருதப்படுகிறது.  

அவரது கூட்டணியும் மூன்றாவது பானிபட் போரின்போது மராட்டிய கூட்டமைப்பை தீர்க்கமாக தோற்கடித்தனர்.  

## குடும்பம்
இவரது முதல் மனைவியின் பெயர் உமாபாய். இரண்டு மகன்களைப் பெற்றெடுத்தப் பின் உமாபாய் 1750 இல் இறந்தார். சதாசிவராவின் இரண்டாவது மனைவி பார்வதிபாய் மூன்றாம் பானிபட் போரின்போது சதாசிவராவ் பாவ் உடன் சென்றார்.
# வடக்கு எல்லைகள் மாகாணம்


**வடக்கு எல்லைகள் பிராந்தியம்** (*Northern Borders Province*, ** <span>)</span> என்பது சவூதி அரேபியாவின் குறைந்த மக்கள் தொகை கொண்ட பிராந்தியம் ஆகும். இது ஈராக் மற்றும் ஜோர்டானின் எல்லையில் நாட்டின் வடக்கே அமைந்துள்ளது. இதன் பரப்பளவு 111,797 &nbsp;கி.மீ.² ஆகும். மேலும் 2010 மக்கள் தொகை கணக்கெடுப்பின்படி இதன் மக்கள் தொகை 320,524 ஆகும். இப்பிராந்தியம் மூன்று கவர்கரேட்டுகளாக பிரிக்கப்பட்டுள்ளது. அவை 'அர், ரஃபா, துரைஃப் மற்றும் தலைநகராற 'அர்'ஆர் ஆகும்.  

## மக்கள் தொகை

## நிர்வாக பிரிவுகள்
இப்பகுதி நான்கு ஆளுநரகங்களாக (கவர்னரேட்) பிரிக்கப்பட்டுள்ளது:  

- அரார் (நிர்வாக மையம் அரார் )
- ரஃபா ( ரஃபா )
- துரைஃப் ( துரைஃப் )
- அல் உவேகிலா ( அல் உவேகிலா )
# செக் புள்ளி முயல்


**செக் புள்ளி முயல்** *(Czech Spotted Rabbit)* (செக் கட்டங்களுடைய முயல்) 6-8 பவுண்டுகள் எடையுள்ள நடுத்தர அளவிலான முயல். இது செக் குடியரசில் தோன்றியது. இது குறுகிய, நிமிர்ந்த காதுகளைக் கொண்டுள்ளது. முயல் அகூட்டி, கருப்பு, நீலம், பழுப்பு, ஆமை ஓட்டின் நிறம் மற்றும் மூவகை வண்ணங்களில் காணப்படுகிறது. இதனுடைய தோலில் புள்ளிகளைக் கொண்டுள்ளது.  

இந்த முயல் இனத்தினை அமெரிக்க முயல் வளர்ப்போர் சங்கமும் பிரித்தானிய முயல் குழுமமும் அங்கீகரிக்கவில்லை .  

1906இல் தோற்றுவிக்கப்பட்ட இந்த முயல் ஒரு கலப்பின வகையினைச் சாந்ந்தது. இதனுடைய "செக் புள்ளி" என்ற பெயர் செக் குடியரசிலிருந்து வந்த முயல் என்பதாலும், புறத்தோலில் புள்ளிகளைக் கொண்டதாலும் தோன்றியது. இது 1930இல் ஜெர்மனி, போலந்து மற்றும் சுவீடனுக்குக் கொண்டு வரப்பட்டது. இது செக் வளர்ப்போர் சங்கத்தால் 2000 ஆம் ஆண்டு முதல் அங்கீகரிக்கப்பட்டுள்ளது.
# மதீனா மாகாணம் (சவுதி அரேபியா)


**மதீனா மாகாணம்** (*Medina Province*, ) என்பது சவூதி அரேபியாவின் ஹெஜாஸ் பிரதேசத்தில் அமைந்த ஒரு மாகாணம் (*மினாக்கா* ) ஆகும். இது நாட்டின் மேற்குப் பகுதியில், செங்கடல் கடற்கரையில் அமைந்துள்ளது. இதன் பரப்பளவு 151,990 கிமீ² ஆகும். இதன் மக்கள் தொகையானது 2,132,679 (2017 மக்கள் தொகை கணக்கெடுப்பு) ஆகும். இந்த மாகாணமானது ஏழு முசாஃபாத் (கவர்னரேட்டுகள்) எனப் பிரிக்கப்பட்டுள்ளது:  
| மதீனா | 995,619 |  |
| --- | --- | --- |
| அல் ஹுனக்கியா | 52,549 |  |
| மஹத் அல் தஹாப் | 53,687 |  |
| அல்-உலா | 57,495 |  |
| பத்ர் | 58,088 |  |
| கைபர் | 45,489 |  |
| யான்பு அல் பஹார் | 249,797 | } |
பிராந்தியத் தலைநகரமாக மதீனா உள்ளது. இது இஸ்லாத்தின் இரண்டாவது புனிதமான நகரம் ஆகும். மாகாணத்தின் பிற நகரங்களாக யான்புல் அல் பஹ்ர் மற்றும் பத்ர் ஹுனைன் ஆகியவை உள்ளன. யுனெஸ்கோவின் உலக பாரம்பரிய தளமான மடேன் சலேவும் இதில் உள்ளது.  

## மக்கள் தொகை

## ஆளுநர்கள்

- முஹம்மது பின் அப்துல்அஜிஸ் (1926-1965)
- அப்துல் முஹ்சின் பின் அப்துல்அஸிஸ் (1965-1985)
- அப்துல் மஜீத் பின் அப்துல்அஜிஸ் (1986-1999)
- முக்ரின் பின் அப்துல்அஸிஸ் (1999-2005)
- அப்துல்ஸீஸ் பின் மஜித் (2005-2013)
- பைசல் பின் சல்மான் பின் அப்துல்அஜிஸ் அல் சவுத் (2013 - தற்போது வரை)
# முனைய துணைக்கோள் ஏவுகலம்-சி50

**முனைய துணைக்கோள் ஏவுகலம்-சி50** என்பது (PSLV-C50) இந்திய முனைய துணைக்கோள் ஏவுகல வரிசையில் 52-ஆவது ஏவுதல் ஆகும். இதன் மூலம் இந்திய தகவல் தொடர்பு செயற்கைக்கோள்-01(CMS-01) இந்திய விண்வெளி ஆய்வு மையத்தால் ஆந்திரப்பிரதேசம் ஸ்ரீஹரிக்கோட்டாவில் உள்ள சதீஷ் தவான் விண்வெளி மையத்தின் ஏவுதளத்தில் இருந்து 2020 ஆம் ஆண்டு டிசம்பர் 17 அன்று இந்திய சீர் நேரம் 3.41 மணிக்கு விண்ணில் ஏவப்பட்டது.இந்த ஏவுகலம் சுமார் 44.4 மீ உயரம் கொண்டதாகும்.  

## செயற்கைக்கோள் ஏவுதல்
இந்த ஏவுகலம் இந்திய தகவல் தொடர்பு செயற்கைக்கோள்-01 (சிஎம்எஸ்-01) ஐ புவிவட்டப்பாதையில் செலுத்துவதற்காக பயன்படுத்தப்பட்டது. சற்றேறக்குறைய 20 நிமிடங்கள் 12 விநாடிகளுக்குப் பிறகு செயற்கைக்கோளினை உத்தேசிக்கப்பட்ட சுற்றுப்பாதையில் செலுத்தியது.
# ஆர்யா இராசேந்திரன்


**ஆர்யா இராசேந்திரன்** (*Arya Rajendran*) (பிறப்பு: 12 சனவரி 1999) கேரளத்தின் தலைநகரான திருவனந்தபுரத்தின் மாநகர மேயராக தனது 21 ஆம் அகவையில் தேர்ந்தெடுக்கப்பட்டு உள்ளார். இவர் இந்தியாவிலேயே மிக இள வயதில் மேயராக நியமிக்கப்பட்டுள்ளார். இவர் திருவனந்தபுரத்தில் உள்ள முடவன்முகள் வார்டில் இந்தியப் பொதுவுடமைக் கட்சியின் (மார்க்சிஸ்ட்) சார்பில் போட்டியிட்டு வெற்றிபெற்றார்.  

## வாழ்க்கை
இவருடைய தந்தை இராசேந்திரன் மின்வினைஞராகவும், தாய் ஸ்ரீலதா ஆயுள் காப்பீட்டுக் கழக முகவராகவும் பணிபுரிகிறார்கள். இவர் திருவனந்தபுரத்திலுள்ள அனைத்துப் புனிதர்கள் கல்லூரியில் இளநிலை கணிதவியல் படித்து வருகிறார்.  

## அரசியல்
ஆர்யா இராசேந்திரன் உலக அளவில் குழந்தைகளின் மிகப்பெரிய அமைப்பான பால சங்கத்தின் கேரள மாநிலத்தலைவராக உள்ளார். இவர் சாலைப் பகுதி இந்தியப் பொதுவுடமைக் கட்சியின் வட்டாரக் குழு உறுப்பினராகவும் உள்ளார். 2020 ஆம் ஆண்டு நடந்த உள்ளாட்சி தேர்தலில் திருவனந்தபுரத்தில் உள்ள முடவன்முகள் வார்டில் பொதுவுடமைக் கட்சியின் (மார்க்சிஸ்ட்) சார்பில் போட்டியிட்டு, எதிர்த்துப் போட்டியிட்ட ஐக்கிய சனநாயக முன்னணி வேட்பாளர் ஸ்ரீகலாவைவிட 2,872 வாக்குகள் அதிகம் பெற்று வெற்றி பெற்றுள்ளார்.
# அனைத்துப் புனிதர்கள் கல்லூரி, திருவனந்தபுரம்


**ஆல் செயின்ட்ஸ் கல்லூரி** கேரளாவின் திருவனந்தபுரத்தில் அமைந்துள்ள இளங்கலை மற்றும் முதுகலை மகளிர் கல்லூரி ஆகும். இது 1964ஆம் ஆண்டில் நிறுவப்பட்டது. கத்தோலிக்க திருச்சபையால் நடத்தப்படும் கிறிஸ்தவ சிறுபான்மை கல்வி நிறுவனமாகும். இந்த கல்லூரி கேரள பல்கலைக்கழகத்துடன் இணைக்கப்பட்டுள்ளது. இந்த கல்லூரி கலை, வர்த்தகம் மற்றும் அறிவியல் தொடர்புடைய பல்வேறு படிப்புகளை வழங்குகிறது.  

## துறைகள்

- இயற்பியல்
- வேதியியல்
- கணிதம் மற்றும் புள்ளியியல்
- தாவரவியல்
- விலங்கியல்
- சுற்றுச்சூழல் அறிவியல்

### கலை மற்றும் வர்த்தகம்

- மலையாளம்
- ஆங்கிலம்
- இந்தி
- வரலாறு மற்றும் அரசியல்
- பொருளாதாரம்
- உடற்கல்வி
- பிரஞ்சு
- வணிகவியல்

## அங்கீகாரம்
இக்கல்லூரியினை புது தில்லியில் உள்ளபல்கலைக்கழக மானிய குழு (யுஜிசி) அங்கீகரித்துள்ளது.  

## குறிப்பிடத்தக்க மேனாள் மாணவர்கள்

- பார்வதி திருவோத்து, நடிகை
- நைலா உஷா நடிகை, வானொலி நிகச்சிபடைப்பாளர்
- அன்னி, நடிகை
- பார்வதி டி., நடிகை, ஆர்வலர்
- அனீஷ் சாஜின், புல்லாங்குழல் கலைஞர்
# மங்கள்தோய் சட்டமன்றத் தொகுதி

**மங்கள்தோய் சட்டமன்றத் தொகுதி** (Mangaldoi Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இத்தொகுதியானது, பட்டியல் சாதியினருக்காக ஒதுக்கப்பட்ட ஒரு தனித்தொகுதி ஆகும். இது மங்கள்தோய் மக்களவைத் தொகுதியில் அடங்குகிறது.  

## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1951 | புரந்தர் சர்மா | இந்திய தேசிய காங்கிரசு |
| 1957 | தண்டி ராம் தத்தா | இந்திய தேசிய காங்கிரசு |
| 1967 | எம். மத்லப்புத்தீன் | சுயேச்சை |
| 1972 | சையத் அன்வரா தைமூர் | இந்திய தேசிய காங்கிரசு |
| 1978 | அனில் தாஸ் | ஜனதா கட்சி |
| 1983 | கார்த்திக் சர்க்கார் | இந்திய தேசிய காங்கிரசு |
| 1985 | நிலமொனி தாஸ் | சுயேச்சை |
| 1991 | நகுல் சந்திர தாஸ் | இந்திய தேசிய காங்கிரசு |
| 1996 | ஹிரென் குமார் தாஸ் | அசாம் கண பரிசத் |
| 2001 | பசந்தா தாஸ் | இந்திய தேசிய காங்கிரசு |
| 2006 | ஹிரேன் தாஸ் | அசாம் கண பரிசத் |
| 2011 | பசந்தா தாஸ் | இந்திய தேசிய காங்கிரசு |
| 2016 | குருசோதி தாஸ் | பாரதிய ஜனதா கட்சி |
| 2021 | பசந்தா தாஸ் | இந்திய தேசிய காங்கிரசு |
# பிரதாப்காட் போர்


**பிரதாப்காட் போர்** (Battle of Pratapgad) என்பது 1659 நவம்பர் 10 ஆம் தேதி இந்தியாவின் மகாராட்டிராவின் சாத்தாரா நகருக்கு அருகிலுள்ள பிரதாப்காட் கோட்டையில் மராட்டிய மன்னர் சிவாஜிக்கும் பிஜப்பூர் சுல்தானகத்தின் படைத்தலைவன் அப்சல் கான் ஆகியோருக்கு இடையே நடந்த ஒரு நிலப் போராகும். மராட்டியர்கள் பிஜப்பூர் சுல்தானகத்தின் படைகளை தோற்கடித்தனர். இது ஒரு பெரிய பிராந்திய சக்திக்கு எதிரான அவர்களின் முதல் குறிப்பிடத்தக்க இராணுவ வெற்றியாகும். மேலும் இறுதியில் மராட்டிய பேரரசை நிறுவவும் வழிவகுத்தது.  

## பின்னணி
சிவாஜி மாவலின் சில பகுதிகளில் பாராட்டத்தக்க வெற்றியை வகித்தார். அவரது நடவடிக்கைகளை கட்டுப்படுத்த பிஜப்பூர் சுல்தானகம் விரும்பியது. முன்பு சிவாஜியின் அண்ணன் சம்பாஜியை ஒரு போரில் கொன்ற பீசப்பூரின் புகழ்பெற்ற படைத்தலைவன் அப்சல் கான், சிவாஜிக்கு எதிரான தாக்குதலுக்கு தலைமை தாங்கினார். அவர் 1659 இல் பீசப்பூரிலிருந்து படையெடுப்பைத் தொடங்கினார். சிவாஜி 1659 நவம்பர் 10 அன்று அப்சல் கானை சந்தித்து ஒரு பேச்சுவார்த்தையில் அவரைக் கொன்றார். சிவாஜியின் படைகள் பின்னர் சிதறிய அப்சல் கானின் இராணுவத்தை விரட்டியடித்தன.  

## போர்
சிவாஜி அப்சல் கானிடம் ஒரு தூதரை அனுப்பினார். தான் போரிட விரும்பவில்லை என்றும் அமைதிக்கு தயாராக இருப்பதாகவும் கூறினார். சிவாஜிக்கும் அப்சல் கானுக்கும் இடையில் பிரதாப்காட் அடிவாரத்தில் ஒரு கூடாரத்தில் ஒரு கூட்டம் ஏற்பாடு செய்யப்பட்டது. அவர்கள் தலா பத்து தனிப்பட்ட மெய்க்காப்பாளர்களுடன் மட்டுமே கொண்டு வரவேண்டும் என்று ஒப்புக் கொள்ளப்பட்டது. பத்து மெய்க்காப்பாளர்களும் அம்பு எய்தும் தூரத்திலிருந்தார்கள். அப்சல் கான் தனது ஆடையில் ஒரு குறுவாளை மறைத்து எடுத்து வந்தான்.  

இரண்டு பேரும் கூடாரத்துக்குள் சந்தித்தபோது, அப்சல்கான் சிவாஜியை கொலை செய்ய முயன்றான். ஆனால் சிவாஜியின் கவச உடை அவரைக் காப்பாற்றியது. சிவாஜி தனது (புலி நகங்கள்) கைகளை பயன்படுத்தி கானை கொன்றார். சிவாஜியின் படைத்தளபதி கன்னோஜி ஜெதே தலைமையிலான மராத்தா துருப்புக்கள், அப்சல் கானின் படைகளை வீழ்த்தினர்; இதன் பின்னர் பிஜப்பூர் சுல்தானகத்தின் படைகளின் ஒரு பகுதி தாக்கப்பட்டது. அப்சல் கானின் தளபதியான முசேகன் காயமடைந்து பின்னர் களத்தில் இருந்து தப்பி ஓடிவிட்டார்.  

## பின்விளைவு
பிஜப்பூர் சுல்தானகனத்தின் படைகள் தங்கள் பீரங்கிகள், 65 யானைகள், 4000 குதிரைகள், 1200 ஒட்டகங்கள், 300,000 ரூபாய் மதிப்புள்ள நகைகள், 1,000,000 ரூபாய், விலைமதிப்பற்ற ஆடைகள், கூடாரங்கள் போன்றவற்றை மராட்டியர்களிடம் இழந்தன. வய் நகரத்தில் சேமித்து வைக்கப்பட்டிருந்த பணத்தையும் தானியத்தையும் இழந்தனர்.  

இந்த குறிப்பிடத்தக்க வெற்றி சிவாஜியை மராட்டிய நாட்டுப்புற கதைகளின் நாயகனாகவும், அவரது மக்களிடையே ஒரு புகழ்பெற்ற நபராகவும் ஆக்கியது. இராணுவ ஆதிக்கத்தை நிலைநாட்டியதோடு, ஒரு சக்திவாய்ந்த இராச்சியத்தின் ஒரு பெரிய தாக்குதலை வெற்றிகரமாக வீழ்த்திய சிவாஜி, மராட்டிய பேரரசை நிறுவினார்.
# மாவல்


**மாவல்** (Maval) **என்பது** இந்தியாவின் மகாராட்டிராவின் புனே மாவட்டத்தில், அதே பெயரில் ஒரு துணைப்பிரிவில் உள்ள ஒரு வட்டமாகும்.  

## விளக்கம்
மாவல் என்ற சொல்லுக்கு மராத்திய மொழியில் சூரியன் மறையும் திசை என்று பொருளாகும். இந்த பகுதி புனேவின் மேற்கே உள்ளது. இது மலைப்பாங்கான நிலப்பரப்பு மற்றும் மேற்குத் தொடர்ச்சி மலைகளின் ஒரு பகுதியாகும். மேற்குத் தொடர்ச்சி மலைத் தொடர் வடக்கிலிருந்து தெற்கு நோக்கி செல்கிறது. வரம்பின் மேற்கு பகுதியில் கொங்கண் பகுதியும் கிழக்குப் பகுதியில் மாவலும் அமைந்துள்ளது. பல ஆறுகள் இந்த பிராந்தியத்திலிருந்து தோன்றி மேற்கிலிருந்து கிழக்கு நோக்கி பயணிக்கின்றன. பரவலாகப் பார்த்தால், மாவல் 12 துணைப் பகுதிகளாகப் பிரிக்கப்பட்டுள்ளது.  

ஒவ்வொரு துணைப் பகுதியும் பெரும்பாலும் ஒரு நதியின் பெயரால் அடையாளம் காணப்படுகின்றன. அண்டார் மாவல், கனாட் மாவல் (கனத் கோர்), கோர்பார்சு மாவல், குஞ்சன் மாவல், நானே மாவல், பவன் மாவல், பாட் மாவல் (பாட் கோர்), முத்தா கோர், மியூசு கோர் (அல்லது மோசு கோர்), ரோகித் கோர், வெல்வண்ட் கோர், ஹிர்தாஸ் மாவல் போன்றவை.  

இந்த பிராந்தியத்தின் மிக உயரமான இடம் மகாபலீசுவர் பகுதி, இது கடல் மட்டத்திலிருந்து சுமார் 4500 அடி உயரத்தில் உள்ளது. மாவல் உலகின் மிகவும் பல்லுயிர் பெருக்கப்பட்ட பகுதிகளில் ஒன்றாகும்.  

இது பேரரசர் சத்ரபதி சிவாஜியின் முதல் தங்குமிடமாக இருந்தது. உள்ளூர் மக்கள் இராணுவத்தை 'மாவலே' என்று அழைத்தார்.
# பெட்சு மின்னாற்பகுப்புச் செயல்முறை


**பெட்சு மின்னாற்பகுப்புச் செயல்முறை** *(Betts electrolytic process)* தங்கம் அல்லது வெள்ளிப் பாளங்களிலிருந்து ஈயத்தை சுத்திகரிப்பதற்கு பயன்படும் ஒரு தொழில்துறை செயல்முறையாகும். தாதுக்களிலிருந்து பெறப்பட்ட ஈயம் தூய்மையற்றதாகவே இருக்கும் ஏனெனில் ஈயம் பல உலோகங்களுக்கு ஒரு நல்ல கரைப்பானாகும். பெரும்பாலும் இந்த அசுத்தங்கள் ஏற்றுக் கொள்ளப்படுகின்றன. ஆனால் அதிக தூய்மை மிக்க ஈயம் தேவைப்படும்போது பெட்சு மின்னாற்பகுப்பு செயல்முறை பயன்படுத்தப்படுகிறது. அதிலும் குறிப்பாக பிசுமத் இல்லாத ஈயம் அவசியமாகின்றபோது இம்முறை முக்கியமானதாகும்.  
## செயல்முறை
ஈய புளோரோசிலிக்கேட்டும் ("PbSiF6") அறுபுளோரோசிலிசிக் அமிலமும் (H2SiF6) சேர்ந்த கலவை 45 பாகை செல்சியசு வெப்பநிலையில் மின்பகுளியாக இச்செயல்முறையில் பயன்படுத்தப்படுகிறது. தூய ஈயத்தின் மெல்லிய தகடுகள் எதிர்மின்முனையாகவும் சுத்திகரிக்கப்பட வேண்டிய தூய்மையற்ற ஈயம் நேர்மின்முனையாகவும் செயல்படுகின்றன. 0.5 வோல்ட்டு திறன் கொண்ட மின்சாரம் செலுத்தப்படுகிறது. நேர்மின் முனையில் ஈயம் மட்டும் கரைகிறது. மாசுக்களாகத் தனித்துப் பிரியும் தங்கம், வெள்ளி, பிசுமத் போன்றவை ஈயத்தைக் காட்டிலும் விலை உயர்ந்த உலோகங்களாகும். இவை கரைந்து கலனின் அடிப்பகுதியில் சேகரமாகின்றன. தூய ஈயம் எதிர்மின் முனையில் தகட்டின் மீது படிகிறது. மிகத் தூய ஈயம் தேவைப்படும் நிகழ்வுகளுக்கு மட்டும் மின்னாற்பகுப்பு முறை சுத்திகரிப்பு பயன்படுத்தப்படவேண்டும். இல்லையெனில் வெப்பவுலோகவியல் முறைகளான பார்க்சு செயல்முறையும் இதைத் தொடர்ந்து மேற்கொள்ளப்படும் பெட்டர்டன்-கிரோல் செயல்முறையும் பரிந்துரைக்கப்படுகிறது.  

1901 ஆம் ஆண்டு தொடங்கி இந்த செயல்முறைக்கு பல முறை காப்புரிமை கோரி தாக்கல் செய்த இதன் கண்டுபிடிப்பாளர் அன்சன் கார்ட்னர் பெட்சு நினைவாகவே இந்த செயல்முறைக்கு பெட்சு மின்னாற்பகுப்புச் செயல்முறை எனப் பெயரிடப்பட்டது.
# நந்தீஸ்வரர் கோயில்



**நந்தீஸ்வரர் கோயில்** *(Nandeeswarar Temple)* சென்னையில் ஆதம்பாக்கத்தில் (கருணேகர் தெருவுக்கு வெளியே) அமைந்துள்ளது.  

இது செயின்ட் தாமஸ் மவுண்ட் புறநகர் ரயில் நிலையத்திற்கு அருகில் உள்ளது. இந்த கோவிலுக்கு இரண்டு நுழைவாயில்கள் உள்ளன. இவற்றில் ஒன்று கிழக்கிலும், மற்றொன்று தெற்கிலும் உள்ளன. பயன்பாட்டில் இல்லாவிட்டாலும் தெற்கு நுழைவாயிலுக்கு வெளியே ஒரு தொட்டி உள்ளது.  

உள்ளூர் மக்களால் இக்கோயில், சிவன் கோயில் என்று அழைக்கப்படுகிறது. இந்த கோயிலின் பிரதான தெய்வம் ஸ்ரீ நந்தீஸ்வரர் மற்றும் தேவி ஸ்ரீ அவுதாய் நாயகி (சமஸ்கிருதத்தில் கோமதி).  

## தெய்வங்கள்
இறைவன் சிவனுக்கு அர்ப்பணிக்கப்பட்ட, இக்கோயிலின் பிரதான தெய்வம் நந்தி. தனது பக்தரான பிருங்கி முனிவரின் முன் நிற்கும் வடிவத்தில் உள்ளது. இந்த கோவிலில் விநாயகர், நாகதேவதாய், விஷ்ணு, சுப்பிரமணியர், பைரவர், பிரம்மா, துர்கா, சண்டிகேஸ்வரர் மற்றும் நவகிரகங்களுக்கு தனி வழிபாட்டுத் தலங்கள் உள்ளன. நந்தீஸ்வரர் (சிவலிங்கம்) சிலை கிழக்கு நோக்கியும், அவுதாயநாயகி தெய்வம் தெற்கேயும் உள்ளது. வில்வமரம் இக்கோயிலின் தலவிருட்சமாகும்.  

## சிறப்பு பூஜைகள்
பிரதோசம், சிவராத்திரி மற்றும் சோமவார (திங்கள்) நாட்களில் சிறப்பு பூஜைகள் நடத்தப்படுகின்றன. இங்கே ஆருத்ர தரிசனம் மற்றொரு பிரபலமான மத நிகழ்வாகும்.  
மற்ற சிறப்பு பூஜைகள் சுப்பிரமணியர் மற்றும் விநாயகருக்கு குறிப்பிடத்தக்க நாட்களில் நடைபெறும்.  

## வரலாறு
இந்த கோயிலுக்கு ஏராளமான புராணங்களும் உள்ளன. உள்ளூர்வாசிகள் பெரும்பாலும் இந்த கோயிலை அதானி எனும் (எனவே ஆதம்பாக்கம் என்று பெயர்) சோழனால் கட்டப்பட்டதாகக் கூறுகின்றனர், ஆனால் இந்த கோவில் சுமார் 150 ஆண்டுகள் பழமையானது. நந்தி (புனித காளை) வடிவத்தில், சிவன் பிரிங்கி மகரிஷி முன் தோன்றினார். (எனவே மற்ற கோவில்களில் போல் அல்லாமல், சிவபெருமானுக்கு பூஜை செய்த பின்னே நந்திக்கு பூஜை செய்யப்படுகிறது).எனவே சிவபெருமானின் பெயர் நந்தீஸ்வரர்.பிருங்கி முனிவர் தனது கலசத்தை சில இடங்களில் வைத்திருந்து பூஜை செய்தார், எனவே அருகிலுள்ள இடம் கிண்டி என்று அழைக்கப்படுகிறது !! .
# கோதமங்கலம்


**கோதமங்கலம்** (Kothamangalam) என்பது இந்திய மாநிலமான கேரளாவில் எர்ணாகுளம் மாவட்டத்தின் கிழக்கு பகுதியில் உள்ள ஒரு நகராட்சியாகும். இந்த நகரம் மேற்கு தொடர்ச்சி மலையின் அடிவாரத்தில் உள்ளது. நெடுஞ்சாலை எண் -85 எர்ணாகுளம் - மதுரை - இராமேசுவரம் இதன் வழியாக செல்கிறது. இது இடுக்கி மக்களவைத் தொகுதியின் ஒரு பகுதியாகும். இந்த நகரம் ஒரு வட்டத்தின் தலைமையகமாகவும் அதே பெயரில் நகராட்சியாகவும் செயல்படுகிறது .  

## நிலவியல்
கோதமங்கலம் எர்ணாகுளம் மாவட்டத்தின் கிழக்கு பகுதியில் அமைந்துள்ளது. இது 'மலைச்சிகரங்களின் நுழைவாயில்' என்று அழைக்கப்படுகிறது. கேரளாவின் புவியியல் பகுதிகளின் பிரிவின் படி, அதாவது உயர் நிலங்கள், நடுப்பகுதிகள் மற்றும் குறைந்த நிலங்களின் அமைப்பில், இது ஒரு மத்திய நிலப் பகுதியில் உள்ளது. பொது நிலப்பரப்பு மலைப்பாங்காக உள்ளது. மூணார் மலை வாழிடம் இங்கிருந்து 85 கிலோமீட்டர் தொலைவில் உள்ளது.  

கேரளாவின் மிகப்பெரிய நதியான பெரியாறு இதன் வழியாக பாய்கிறது. நீர் மின் ஆற்றல் உற்பத்தி மற்றும் நீர்ப்பாசன நோக்கங்களுக்காக இடமலயாறு, கீழ் பெரியாறு (நேரியமங்கலம் அருகே) மற்றும் பூததங்கெட்டு ஆகியவற்றில் பெரியார் முழுவதும் கட்டப்பட்ட அணைகள் கொத்தமங்கலம் பகுதியில் அமைந்துள்ளன. தற்போதைய கொத்தமங்கலம் பகுதி வரலாற்று ரீதியாக 'மலகாச்சிரா' என்று அழைக்கப்பட்டது. நகரத்தின் ஊடாகப் பாயும் கோத்தமங்கலம் ஆறு என்ற சிறிய ஆறு காளியாறு மற்றும் தொடுபுழா ஆற்றுடன் சேர்ந்து எர்ணாகுளம் மாவட்டத்தில் இரண்டாவது பெரிய நதியாக இருக்கும் மூவாற்றுப்புழை ஆற்றை உருவாக்குகிறது.
# கிலேரிவாக்ஸ் நகர பெர்நாது


**கிலேரிவாக்ஸ் நகர பெர்நாது** அல்லது **கிலேர்வாக்ஸ் நகர பெர்நார்து** (; 109020 ஆகஸ்ட் 1153) என்பவர் பர்கன்டியினைச்சேர்ந்த ஆதீனத் தலைவர் ஆவார். சிஸ்டேர்சியன் சபையின் மூலமாக கத்தோலிக்க துறவரதில் புனித ஆசிர்வாதப்பர் சபையினை புத்துயிர் பெறச்செய்ததில் குறிக்கத்தக்கப்பங்கு வகித்த்வர் இவர்.  

சிற்றோ நகரில் இருந்த புனித பெனடிக்ட்டின் மிகக் கடுமையான ஒழுங்குகளுடன் கூடிய சிஸ்டேர்சியன் துறவு மடத்தில் சேர்ந்தார். இந்த மடத்தில் இவர் சேர்ந்தது மட்டுமன்று, இவரின் உடன் பிறந்தார் நால்வரும் மாமனும் இவரோடு சேர்ந்து கொண்டனர். இவர்களுடன் மேலும் 31 இளைஞர்கள் பெர்னார்துவின் முன்மாதிரிகையால் இம்மடத்தில் துறவு மேற்கொண்டனர். நாளடைவில் இங்கு இருந்த துறவிகளின் எண்ணிக்கை 130 ஆக உயர்ந்தது. பார்-சுர்-ஆபேவின் தென்கிழக்க்கில் ஒரு புதிய மடம் அமைக்க இவர் அனுப்பட்டப்பார். 25 ஜூன் 1115இல் மடத்தை இவர் நிருவினார்.  

இவர் கன்னி மரியாவிடம் பக்தியினைப் பரப்பினார். 1128இல் இவர் டிராய்ஸ் சங்கத்தில் இவர் தேவாலய புனித வீரர்களின் சட்டவிதிகளுக்கு அடிக்கோடிட்டார். 13 பெப்ரவரி 1130இல் திருத்தந்தை இரண்டாம் ஹோனோரியுஸின் இறப்புக்குப்பின்னர் திருச்சபையில் பிளவு ஏற்பட்டது. பிரான்சின் ஆறாம் லூயிஸ் அரசர் சங்கம் ஒன்றை கூட்டினார். இதற்கு பெர்நார்து நடுவராக நியமிக்கப்பட்டார். 1139இல் இவர் இரண்டாம் இலாத்தரன் பொதுச்சங்கத்தில் பங்கு பெற்றார். 1141இல் பியேர் அபேலார்டுக்கு எதிராக சென்ஸ் சங்கத்தில் முறையிட்டார். பெர்நார்தின் சீடர் மூன்றாம் யூஜின் என்னும் பெயரின் திருத்தந்தையானார். திருச்சபையின் உள்ள நடந்த பிளவுகளை சரிபடுத்த முயன்ற இவரை இதன் பின் திரிபுக் கொள்கைகளை எதிர்க்க அழைப்பக்பட்டார். ஜூன் 1145இல் இவர், தெற்கு பிரான்சில் பயணம் மேற்கொண்டு அங்கு திரிபுக் கொள்கைகளை எதிர்த்து கத்தோலிக்க மறையினை வலுப்படுத்தினார். 1146இல் இரண்டாம் சிலுவைப்போருக்கு  
அழைப்பு விடுத்த வெசெலே சங்கத்தில் அதனை ஆதரித்து மறையுரை ஆற்றினார். எடிசா முற்றுகையில் கிறிஸ்தவ தோல்விக்குப் பிறகு, திருத்தந்தை இவரை இரண்டாம் சிலுவைப் போர் வீரர்களுக்கு மறைஉரை ஆற்றப்பனித்தார். இவரின் கடைசி நாட்கள் சிலுவைப்போரின் நேர்ந்த தோல்வியின் பொருப்பு இவர்மீது சாட்டப்பட்டதால் துன்பம் மிகுந்ததாக இருந்தது. துறவியாக 40 ஆண்டுகள் வாழ்ந்தப்பின்னர் தனது 63ஆம் அகவையின் இவர் இறந்தார். கத்தோலிக்க திருச்சபையின் பொது நாள்காட்டியில் இடம் பெற்ற முதல் சிஸ்டேர்சியன் புனிதர் இவர் ஆவார். இவருக்கு 18 ஜனவரி 1174இல் திருத்தந்தை மூன்றாம் அலெக்சாண்டர் புனிதர் பட்டமளித்தார். 1830இல் திருத்தந்தை எட்டாம் பயஸ் இவரை "திருச்சபையின் மறைவல்லுநர்" என அறிவித்தார்.
# தபூக்கு மாகாணம்


**தபுக்** (**Tabuk Province**, ** ) என்பது சவூதி அரேபியாவின் ஒரு பிராந்தியம் ஆகும். இது நாட்டின் வடமேற்குக் கடற்கரையில் அமைந்துள்ளது. இப்பிராந்தித்துக்கும் எகிப்துக்கும் குறுக்கே செங்கடல் உள்ளது. இந்த மாகாணத்தின் பரப்பளவு 146,072&nbsp;கி.மீ² ஆகும். மேலும் இதன் மக்கள் தொகை 910,030 (2017) என்று உள்ளது. இதன் தலைநகரம் தபுக் நகரமாகும். மாகாணத்தின் ஆளுநராக 1987 முதல் ஃபஹத் பின் சுல்தான் உள்ளார்.  

## வரலாறு

தபுக் பிராந்தியத்தின் வரலாறு 5,000 ஆண்டுகளுக்கு முந்தையது. இப்பகுதி மிடியன் புவியியல் பகுதியுடன் அடையாளம் காணப்பட்டுள்ளது. 1916/18 அரபுக் கிளர்ச்சியின் போது தாக்குதல்களுக்கு மையமாக இருந்த ஹெஜாஸ் ரயில்வே இந்த பிராந்தியத்தில் பயணிக்கிறது.  

## மக்கள் தொகை

## முக்கிய நகரங்கள்

- தபுக்
- டெய்மா
- துபா
- அல் வாஜ்
- ஹக்ல்
- உம்லுஜ்
- அல்-பேட் '
- நியோம் (திட்டமிடப்பட்டுள்ளது)
- அமலா (திட்டமிடப்பட்டுள்ளது)

## பொருளாதாரம்
தபுக் பகுதி (அஸ்ட்ரா) ஐரோப்பாவிற்கு பூக்களை ஏற்றுமதி செய்கிறது.  

## ஆளுநர்களின் பட்டியல்
1926 முதல் இப்பகுதியின் ஆளுநர்கள் பின்வருமாறு:  

- முஹம்மது இப்னு அப்துல்ஸிஸ் அல்ஷால் 1926 முதல் 1930 வரை
- 1930 முதல் 1931 வரை அப்துல்லா பின் சாத்
- 1931 முதல் 1935 வரை அப்துல்லா பின் சாத் பின் அப்துல் மொஹ்சென் அல் சுதைரி
- சவுத் பின் ஹிஸ்லோல் பின் நாசர் அல் சவுத் 1936 முதல் 1937 வரை
- 1938 முதல் 1950 வரை முசேத் சவுத் பின் அப்துல்லா பின் அப்துல்ஸீஸ் அல் சவுத்
- சுலைமான் பின் முகமது பின் சுல்தான் அல் சுல்தான் 1950 முதல் 1950 வரை
- அப்துல் ரஹ்மான் பின் முகமது 1950 முதல் 1951 வரை
- காலித் பின் அகமது பின் முகமது அல் சுதைரி 1951 முதல் 1955 வரை
- முசாத் பின் அகமது பின் முகமது அல் சுதைரி 1955 முதல் 1972 வரை
- 1972 முதல் 1980 வரை சுலைமான் பின் துர்கி பின் சுலைமான் அல் சுதைரி
- 1980 முதல் 1986 வரை அப்துல் மஜீத் பின் அப்துல்ஸீஸ் அல் சவுத்
- மம்தூ பின் அப்துல்அஜிஸ் அல் சவுத் 1986 முதல் 1987 வரை
- ஃபஹத் பின் சுல்தான் அல் சவுத், 1987 - தற்போது வரை
# சம்ஷேர் பகதூர் (கிருஷ்ணா ராவ்)


**கிருஷ்ணா ராவ் (**Krishna Rao) என்றும் அழைக்கப்படும் முதலாம் சம்ஷேர் பகதூர் (Shamsher Bahadur I ) (28 சனவரி 1734 - 14 சனவரி 1761), வட இந்தியாவில் பண்டா மாநிலத்தின் மராட்டிய ஆட்சியாளராக இருந்தார். இவர் முதலாம் பாஜிராவ் மற்றும் மஸ்தானியின் மகனாவார்.  

## ஆரம்ப கால வாழ்க்கை
பகதூர் மராட்டிய பேஷ்வா முதலாம் பாஜிராவுக்கும் அவரது இரண்டாவது மனைவி மஸ்தானிக்கும் மகனாகப் பிறந்தார். இவரின் தாய் பாரசீக முஸ்லிமாவார். இவர் பிறந்ததும் இவருக்கு கிருஷ்ண ராவ் என பெயரிட்டனர். பாஜிராவ், தனது மகனை ஒரு இந்து பிராமணராக ஏற்றுக்கொள்ள வேண்டும் என்று விரும்பினார். ஆனால் இவரது தாயின் முஸ்லிம் பாரம்பரியம் காரணமாக, இவரது அந்தணர்கள் உபநயன விழாவை நடத்த மறுத்துவிட்டனர். இறுதியில் கிருஷ்ணா ராவிற்கு 'சம்ஷேர் பகதூர்' என பெயரிடப்பட்டதுடன் முஸ்லீம் இனத்தவனாக வளர்க்கப்பட்டான். மராட்டிய பிரபுக்களும் தலைவர்களும் மஸ்தானியை பேஷ்வாவின் முறையான மனைவியாக அங்கீகரிக்கவில்லை என்றாலும், இவரது கல்வி மற்றும் இராணுவப் பயிற்சி பேஷ்வா குடும்பத்தின் மற்ற மகன்களுக்கு ஏற்ப இருந்தது. 1740 இல் பாஜிராவ் மற்றும் மஸ்தானி இருவரும் இறந்த பிறகு, பாஜிராவின் முதல் மனைவியான காஷிபாய் இவரை 6 வயது முதல் தனது மகனில் ஒருவனாகவே வளர்த்து வந்தார். இவர் 1749 ஆம் ஆண்டு சனவரி 14 ஆம் தேதி லால் குன்வர் என்பவரை மணந்தார். 1753 இல் தனது மனைவி இறந்த உடனேயே, 1753 அக்டோபர் 18 அன்று மெக்ரன்பாய் என்பவரை மணந்தார்.  

## இராணுவ வாழ்க்கையும் ஆட்சியும்
இன்றைய வட இந்திய மாநிலமான உத்தரப் பிரதேசத்தில் பாஜிராவின் ஆட்சிக்கு உட்பட்ட பண்டா மற்றும் கல்பியின் ஒருபகுதி சம்ஷேர் பகதூருக்கு வழங்கப்பட்டது. இவர் இரகுநாதராவ், மல்கர் ராவ் ஓல்கர், தத்தாஜி ஷிண்டே, ஜான்கோஜி ஷிண்டே மற்றும் பிற சர்தார்களுடன் துராணிப் பேரரசிற்கு எதிராக 1757-1758 இல் பஞ்சாபிற்குச் சென்று 1758 இல் அட்டோக், பெசாவர், முல்தான் ஆகிய பகுதிகளை வென்றார். இவர் வட இந்தியாவின் மராட்டிய வெற்றியின் ஒரு பகுதியாக இருந்தார். 1761 ஆம் ஆண்டில், அகமத் ஷா அப்தாலியின் ஆப்கானிய படைகளுக்கும் ,மராட்டியர்களுக்கும் இடையிலான மூன்றாம் பானிபட் போரில் பேஷ்வா குடும்பத்தைச் சேர்ந்த இவரது உறவினர்களுடன் இவரும் இவரது இராணுவத்தினரும் சண்டையிட்டனர். அந்த போரில் இவர் காயமடைந்து சில நாட்களுக்குப் பிறகு தீக்கில் இறந்தார்.  

## சந்ததியினர்
இவரது மரணத்திற்குப் பின்னர், இவரது மகன் அலி பகதூர் (கிருஷ்ணா சின்கா) (1758-1802), வட இந்தியாவில் பண்டா (இன்றைய உத்தரப்பிரதேசம் ) பகுதியின்ன் நவாப் ஆனார். இது மராட்டியப் பேரரசின் கீழ் அடிணிந்த ஒரு பகுதியாகவே இருந்தது. சக்திவாய்ந்த மராத்தா பிரபுக்களின் அனுசரணையில், அலி பகதூர் புண்தேல்கண்டின் பெரும்பகுதிகளில் தனது அதிகாரத்தை நிலைநாட்டி பண்டாவின் நவாப் ஆனார். மேலும் தனது நம்பகமான உதவியாளர் இராம்சிங் பட்டை கலிஞ்சரின் காவல்துறை தலைவராக நியமித்தார். இவரது மகனும் வாரிசுமான இரண்டாம் சம்ஷேர் பகதூர் 1803 ஆம் ஆண்டு நடந்த ஆங்கிலேய-மராத்தியப் போரில் ஆங்கிலேயர்களுடன் சண்டையிட்டார். இவரது சந்ததியினர் அலி பகதூர் 1857 ஆம் ஆண்டு சிப்பாய் கிளர்ச்சியில் இராணி லட்சுமிபாயுடன் இணைந்து போராடினார். தோல்விக்குப் பிறகு, பண்டா மாநிலம் ஒழிக்கப்பட்டது. . சம்ஷேர் பகதூரின் இன்றைய சந்ததியினர் மத்திய இந்தியாவில் ஒரு எளிய நடுத்தர வர்க்க வாழ்க்கையை நடத்துகிறார்கள்.
# வங்க ஆய்வுகள்


**வங்க ஆய்வுகள்** ( ; *பங்காபித்யா* ) என்பது வங்காள மக்கள், கலாச்சாரம், மொழி, இலக்கியம் மற்றும் வரலாறு ஆகியவற்றின் ஆய்வுக்கு அர்ப்பணிக்கப்பட்ட ஒரு பல்துறை கல்வித் துறையாகும். இத்துறையானது நிலப்பகுதிகள் குறித்த ஆய்வுகள் மற்றும் கலாச்சார ஆய்வுகள் என தகுதிபெறும் ஆய்வுகளின் மீது கவனம் செலுத்துகிறது. ஒரு சுதேச விசுவாச முறையைப் பின்பற்றி தங்களை வங்காளிகள் என்று குறிப்பிடும் இந்திய வங்காளர்களிடம்தான் உள்ளது. இது தெற்காசிய ஆய்வுகள் அல்லது இந்தியவியல் ஆய்வுக்குழுவிற்குள்ளனா துணைக்குழு ஆகும்.  

வங்காள மக்களின் வரலாறு மற்றும் கலாச்சாரம் குறித்த ஆய்வு வங்காளத்தினராலும், முஹம்மது-பிருனி போன்ற இடைக்காலத்தில் வங்காளத்திற்கு பயணம் மேற்கொண்டவர்களாலும் மேற்கொள்ளப்பட்டுள்ளது. பங்கிம் சந்திர சட்டர்ஜியின் பணி முகலாய காலத்திற்குப் பிறகு வங்காள ஆய்வுகளின் முன்னோடியாக இருக்க வேண்டும் என ஆய்வாளர்களால் கருத்தில் கொள்ளப்படுகிறது. அதே சமயம் ஈஸ்வர் சந்திர குப்தா வங்காளத்தின் மாறுபட்ட வாய்வழிக் கவிதை மரபுகளை விமர்சன ரீதியாக சிறுகுறிப்பு செய்ததன் மூலமாக வங்காள கவிஞர்கள் தொடர்பான ஆய்வுக்கு முன்னோடியாக இருந்துள்ளார். இருபதாம் நூற்றாண்டின் வங்காள வரலாற்றாசிரியர்களான ரமேஷ் சந்திர மஜும்தார் மற்றும் நிஹரஞ்சன் ரே ஆகியோர் வங்காள மக்களின் வரலாறு மற்றும் கலாச்சாரத்தை ஆய்வு செய்வதில் முக்கியத்துவம் வாய்ந்தவர்கள்.  

## வங்காள ஆய்வுகளின் சர்வதேச காங்கிரஸ்

- 2010: 1 வது சர்வதேச காங்கிரஸ்; டெல்லி பல்கலைக்கழகம், இந்தியா
- 2011: 2 வது சர்வதேச காங்கிரஸ்; டாக்கா பல்கலைக்கழகம், பங்களாதேஷ்
- 2013: 3 வது சர்வதேச காங்கிரஸ்; கல்கத்தா பல்கலைக்கழகம், இந்தியா
- 2015: 4 வது சர்வதேச காங்கிரஸ்; டோக்கியோ வெளிநாட்டு ஆய்வுகள் பல்கலைக்கழகம், ஜப்பான்
- 2018: 5 வது சர்வதேச காங்கிரஸ்; ஜஹாங்கிர்நகர் பல்கலைக்கழகம், பங்களாதேஷ்
# ஹங்கமா 2


பிரியதர்சன் இயக்கிய ரத்தன் ஜெயின், கணேஷ் ஜெயின், சேதன் ஜெயின் மற்றும் அர்மான் வென்ச்சர்ஸ் இணைந்து தயாரிக்கும் ***ஹங்கமா 2*** வரவிருக்கும் இந்திய இந்தி மொழி நகைச்சுவைத் திரைப்படம் ஆகும். 2003 ஆம் ஆண்டு *ஹங்கமா* திரைப்படத்தின் ஆன்மீக வாரிசு, இந்த படத்தில் பரேஷ் ராவல், ஷில்பா ஷெட்டி, மீசான் ஜாஃப்ரி மற்றும் பிரணிதா சுபாஷ் ஆகியோர் நடித்துள்ளனர் . இயக்குநர் பிரியதர்ஷன் ஏழு ஆண்டுகளுக்குப் பிறகு பாலிவுட் படங்களுக்கு மீண்டும் வருவதை *ஹங்கமா 2* குறிக்கிறது. முதன்மை புகைப்படம் 2020 ஜனவரி 8 அன்று மும்பையில் தொடங்கியது .  

இந்த படம் ஆரம்பத்தில் இந்தியாவில் ஆகஸ்ட் 14, 2020 அன்று திரையரங்கில் வெளியிட திட்டமிடப்பட்டது. இருப்பினும், இந்தியாவில் கொரோனா வைரசுத் தொற்றுநோய் காரணமாக இத்திரைப்படத்தின் படப்பிடிப்பு நிறுத்தப்பட்டது. 2020 செப்டம்பர் நடுப்பகுதியில் படப்பிடிப்பு மீண்டும் தொடங்க திட்டமிடப்பட்டுள்ளது என்று பிரியதர்சன் சுட்டிக்காட்டியுள்ளார்.  

## நடிகர்கள்
- ராதேஷ்யம் திவாரியாக பரேஷ் ராவல்
- ஷில்பா ஷெட்டி
- மீசான் ஜாஃபெரி
- பிரனிதா சுபாஷ்
- ராஜாவாக ராஜ்பால் யாதவ்
- டிக்கு தல்சானியா
- அசுதோஷ் ராணா
- மனோஜ் ஜோஷி
- ஜானி லீவர்
- ராமன் திரிகா

## தயாரிப்பு
ரங்கிரெஸ் (2013) முதல் ஆறு வருட இடைவெளிக்குப் பிறகு பிரியதர்ஷன் பாலிவுட்டுக்கு திரும்பியதை இத்திரைப்படம் குறிக்கிறது. இது ஹங்கமாவின் (2003) தொடர்ச்சியான ஒன்று இல்லை. புதிய நகைச்சுவைத் திரைப்படமான ஹங்கமா 2 என தலைப்பு வைக்க முடிவு செய்ததாகவும், இத்திரைப்படமும் ஹங்கமாவினைப் போல  மஸ்தி, குறும்பு போன்றவற்றில் ஹங்கமாவின் இயல்பினை மாறாமல் கொண்டுள்ளது எனவும் பிரியதர்சன் கூறினார். இது அப்னேவுக்குப் பிறகு 13 ஆண்டுகளில் முதல் முறையாக ஷில்பா ஷெட்டி மீண்டும் வருவதையும் குறிக்கிறது
# தேசிய திறன் மேம்பாட்டு முகமை

**தேசிய திறன் மேம்பாட்டு முகமை** (National Skill Development Agency) இந்தியாவில் இளைஞர்களின் வேலைவாய்ப்பை அதிகரிக்க முயற்சிக்கும் ஒரு அமைப்பாகும். இது முழு தன்னாட்சி அமைப்பு. இது இந்திய மத்திய அமைச்சரவையின் ஒப்புதலின் பேரில் அமைக்கப்பட்டது. மே 9, 2013 அன்று, மத்திய அமைச்சரவை இந்த அமைப்பை உருவாக்க ஒப்புதல் அளித்தது.  

இந்திய மத்திய அமைச்சரவை ஜனவரி 31, 2013 அன்று ஒரு கூட்டத்தை நடத்தியது. இதில் தேசிய திறன் மேம்பாட்டு முகமையை உருவாக்கும் திட்டத்திற்கு முதலில் ஒப்புதல் அளிக்கப்பட்டது, பரிந்துரைக்கப்பட்ட திட்டத்தை அமைச்சர்கள் குழு பரிசீலித்த பின்னர். ஐக்கிய முற்போக்குக் கூட்டணி ( **யுபிஏ** ) அரசாங்கம் இந்த முன்மொழிவுக்கு ஒப்புதல் அளித்தது.  

## கொள்கை, கட்டமைப்பு, தரங்கள்
தேசிய திறன் மேம்பாடு மற்றும் தொழில் முனைவுத் திறன் கொள்கை 2015-ஆம் ஆண்டில் தொடங்கப்பட்டது.  
இந்தியப் பிரதமர் நரேந்திர மோடி, 2015 ஆம் ஆண்டில் தேசிய திறன் மேம்பாட்டு இயக்கத்தை தொடங்கிவைத்தார்.  
பயிற்சிக் கட்டணம், நடைமுறைகள், மதிப்பீடு, சான்றளிப்பு உள்ளிட்ட பொது நெறிகள் 2015 ஆம் ஆண்டில் தொடங்கப்பட்டது.  
பொது நெறிகள், இதர அமைச்சகங்களின் திட்டங்களுடன் ஒருங்கிணைக்கப்பட்டது.  
தேசிய திறன் தகுதி கட்டமைப்பு அமலாக்கத்தின் மூலம் நான்கு ஆண்டுகளில் சுமார் 2 ஆயிரம் தகுதிகள் உருவாக்கப்பட்டன.
# எலபானா அருவி


**எலபானா அருவி** (*Elabana Falls*) என்பது ஆஸ்திரேலியாவின் குயின்ஸ்லாந்து மாநிலத்தின் தென்கிழக்கு பிராந்தியத்தில் உள்ள லாமிங்டன் தேசிய பூங்காவிற்குள் அமைந்துள்ள ஒரு அடுக்கு அருவி ஆகும்.  

## அமைவிடம் மற்றும் அம்சங்கள்
இவ்வருவிக்கு கிறீன் மலைகளில் (ஒ'ரைலி) இருந்து நடைபாதை வழியே செல்ல முடியும்.
# இராமகிருசுணா இயக்கம், தில்லி



**இராமகிருசுணா இயக்கம், தில்லி** என்பது 1897 ஆம் ஆண்டில் சுவாமி விவேகானந்தரால் நிறுவப்பட்ட ஆன்மீக அமைப்பான இராமகிருசுண இயக்கத்தின் தில்லி கிளையாகும். தில்லி கிளை 4 மே 1927 இல் இராமகிருசுண ஆசிரம சாலையில் நிறுவப்பட்டது.  

## வரலாறு
தில்லி இயக்கம் அதன் தோற்றத்தை ராமகிருஷ்ணா மடத்தில் 966, கார்ஸ்டின் பாஸ்டன் சாலையில் 1927 ஆம் ஆண்டில் ஒரு வாடகை வீட்டில் தொடங்கியது. பெலூர் மடத்தில் இருந்து தில்லிக்கு முதல் அடிக்கல் செங்கல் கொண்டு வரப்பட்ட பின்னர் 1934 ஆம் ஆண்டில் தற்போதைய வளாகத்தின் கட்டுமானப் பணிகள் தொடங்கப்பட்டன, மேலும் ஸ்ரீ ராமகிருஷ்ணரின் நேரடி சீடரும், ராமகிருஷ்ணா மடம் மற்றும் ராமகிருஷ்ணா இயக்கத்தின் இரண்டாவது தலைவருமான சுவாமி சிவானந்தா அவர்களால் புனிதப்படுத்தப்பட்டது. அதன் பின்னர் டெல்லி மையம் 1935 ஆம் ஆண்டில் முறையாக திறக்கப்பட்டது. பின்னர் ராமகிருஷ்ணா மடம் மற்றும் இயக்கத்தின் 13 ஆவது தலைவராகவும், பத்ம விபூசண் விருதும் பெற்ற சுவாமி ரங்கநாதானந்தா, 1949 முதல் 1962 வரை டெல்லி இயக்கத்தில் செயலாளராக பணியாற்றினார். சுவாமி சர்வானந்தா, சத்பிரகாசானந்தா, சுவாகானந்தா, புத்தானந்தா, வந்தனானந்தா மற்றும் கோகுலானந்தா ஆகியோருடனும் தில்லி இயக்கம் தொடர்புடையதாக இருந்தது.  

2013 ஆம் ஆண்டில், இயக்கம் நடுவண் இடைநிலைக் கல்வி வாரியத்துடன் இணைந்து VII, VIII மற்றும் IX வகுப்புகளின் மாணவர்களுக்கு மதிப்பு அடிப்படையிலான கல்வியை வழங்கத் தொடங்கியது.  
<sup data-ve-ignore="true">&#x5B; *<span title="This claim needs references to reliable sources. (June 2020)">மேற்கோள் தேவை</span>* &#x5D;</sup>  

## போக்குவரத்து
டெல்லி மெட்ரோவின் ராமகிருசுண ஆசிரம மார்க் மெட்ரோ நிலையத்தால் இந்த இடத்தை அணுக முடியும்.